Государственное учреждение образования «Средняя школа №7 г. Гродно»

**Урок по белорусской литературе в 7 классе**

Войтехович Антонина Иосифовна,

учитель белорусского языка и

литературы, высшая категория

**Каляднае святло ў святы вечар**

***(паводле апавядання Змітрака Бядулі «На Каляды к сыну»)***

**Мэты:** 1) развіваць пазнавальную актыўнасць вучняў, уменне даваць ацэнку паводзін герояў;

 2) выпрацоўваць уменне характарызаваць героя па яго паводзінах і ўчынках;

 3) абудзіць пачуццё любові і павагі да бацькоў; выхоўваць пачуццё суперажывання гераіні твора.

**Абсталяванне:** літаратурныя сшыткі, мультымедыя, калядная зорка, раздатачны матэрыял, ілюстрацыі да твора.

**Ход урока**

|  |  |
| --- | --- |
| **Нумар слайда** | **Ход урока** |
| Слайд 1Слайд 2Слайд 3На дошцыСлайд 4Слайд 5 - 12Слайд 13,14Слайд 15,16Слайд 17Слайд 18 Слайд 19  Слайд 20Слайд 21Слайд 22Слайд 23Слайд 24,25Слайд 26Слайд 27Слайд 28Слайд 29  Слайд 30Слайд 31Слайд 32Слайд 33Слайд 34Слайд 35Слайд 36 | **І. АРГАНІЗАЦЫЙНЫ МОМАНТ.** **1).** ***Праслухванне і прагляд відэароліка з песняй Зміцера Вайцюшкевіча “Каляднае святло”***Сённяшні ўрок мне хочацца пачаць з песні Зміцера Вайцюшкевіча “Каляднае святло”. Давайце паслухаем яе і падумаем, пра што яна нам нагадвае, якія асцыяцыі выклікае.*Аповед дзяцей рознага веравызнання пра Каляды…(Праваслаўныя – Груцкі Максім, каталікі – Галамбеўскі Герман)* ***2). Паведамленне вучня пра святкаванне Каляд беларусамі****Паведамленне пра Каляды ўцэлым (Пасюта Ягор)**(Загаддзя падрыхтаваны вучань тлумачыць, што гэта галоўнае свята ў годзе, якога чакалі ўсе, нават дзеці, а таксама што на Каляды нельга было адмаўляць нікому ў гасціннасці, цёплым куце і ежы).**Настаўнік:* Дзеянне ў вывучаемым творы адбываецца напярэдадні Каляд. Свята, калі нават дзверы ў хаце не прынята было зачыняць. Запрашалі ў хату нават жабракоў. Падчас святых дней каляднага тыдня па хатах хадзілі калядоўшчыкі, ім таксама давалі падарункі.**ІІ. ПАВЕДАМЛЕННЕ ТЭМЫ І МЭТЫ ЎРОКА*** Абвяшчэнне тэмы ўрока настаўнікам

(вучні запісваюць у сшытак)* Пастаноўка мэты сумесна з вучнямі (вучні вызначаюць, а

настаўнік падсумовае, якія атрымаліся мэты ўрока)1) развіваць уменне даваць ацэнку паводзін герояў, будаваць выказванне па тэме ўрока;2) выпрацоўваць уменне характарызаваць героя па яго паводзінах і ўчынках;3) абудзіць пачуццё любові і павагі да бацькоў; выхоўваць пачуццё суперажывання гераіні твора.* Аналіз эпіграфа да ўрока

 Шануй бацькоў сваіх – і тады дзеці твае  будуць шанаваць цябе.  (З Бібліі)**ІІІ. ЗНАЁМСТВА З АСОБАЙ ПІСЬМЕННІКА**Адной з важных лічыў гэту тэму і Змітрок Бядуля – Самуіл Яфімавіч Плаўнік. Ён нарадзіўся ў небагатай яўрэйскай сям’і ў мястэчку Пасадзец у Віленскай губерні. Бацька быў арандатарам, а зімой працаваў на лесанарыхтоўках. Часам ён займаўся дробным гандлем, любіў музыку — іграў на скрыпцы. Маці працавала швачкай. У іх было сямёра дзяцей: 3 сыны і 4 дачкі. Яшчэ двое дзяцей памерлі немаўлятамі.З дзяцінства Змітрок Бядуля захапіўся чытаннем. Выпісваў кнігі з Вільні, Масквы і Пецярбурга, выпрошваў у заможных гаспадароў, шукаў у школах, якія знаходзіліся непадалёк. У якасці дамашняга задання, вам трэба было прачытаць твор Змітрака Бядулі “На Каляды к сыну”. Ці сустрэліся Вам незразумелыя словы?**ІV. ТЛУМАЧЭННЕ НЕЗРАЗУМЕЛЫХ СЛОЎ****Слоўнік урока***(Настаўнік называе слова, вучні тлумачаць яго лексічнае значэнне. На слайдзе з’яўляецца ілюстрацыя, якая адпавядае пэўнаму слову.)*ЦУРА́ЦЦА – 1. Пазбягаць каго-небудзь ці чаго-небудзь, ухіляцца ад зносін з кім-небудзь, ад выканання чаго-небудзь. 2. Адракацца каго-небудзь ці чаго-небудзь, выракацца каго-небудзь ці чаго-небудзь, адмаўляцца.ПІРГАЦЬ – штурхацца.ПАЛЯСОЎШЧЫК – ляснік ‘вартаўнік лесу’.АСЭСАР – службовая судовая асоба, засядацель.КУЦЦЯ – 1. святочная ўрачыстая вячэра падчас Каляд.  2. куцця — у беларусаў і іншых славянскіх народаў абрадавая страва; каша з ячных круп, радзей з пшанічных зярнят.ХАТУЛАЧКА – невялікі клунак рэчаў, звязаных у хустку, які звычайна носяць за спінай.ГАРАДАВЫ – ніжні чын гарадской паліцыі ў царскай Расіі.РАМІЗНІК – фурман нанятага экіпажа карэты ці вазка.ПАДЗЁНШЧЫЦА –часовая працаўніца, занятая падзённай працай, плата за якую налічваецца з разліку за адзін працоўны дзень (часовай, сезоннай працай, якая аплачваецца з разліку за адзін працоўны дзень).**ІV. ПАЎТАРЭННЕ** Давайце падумаем, да якога літаратурнага жанру належыць твор Змітрака Бядулі “На Каляды к сыну”, абгрунтуем сваю думку. (*Апавяданне, бо ў яго аснове разглядаецца толькі адзін выпадак з жыцця гераіні: паход да сына на Каляды*)**V. ВЫЗНАЧЭННЕ ТЭМЫ І ІДЭІ ТВОРА**Тэма: “Каляднае святло ў святы вечар”Ідэя: “Паказаць, як гэта святло запальвае кожны з герояў апавядання і іншых сагравае ім”.**VІ. ПРАВЕРКА ЗМЕСТУ ТВОРА*****1). Тлумачэнне і абмеркаванне плана тэксту.***Давайце праверым, хто і як сёння падрыхтаваўся да ўрока і паглядзім наколькі ўважліва прачытаны тэкст, зададзены дахаты. Для гэтага, паспрабуем аднавіць змест апавядання, карыстаючыся падказкамі. З прапанаваных варыянтаў (запісаны на слайдзе) вучні адбіраюць толькі тыя, якія падыходзяць да зместу твора. Затым размяшчаюць іх у правільным парадку, каб атрымаўся план апавядання.(Пайду да сына; вячэра ў карчме; у дарозе; Вялікдзень; начлег у вёсцы, купленыя гасцінцы; працяг дарогі; вось і горад; на вяселлі ў сына; пошукі на цёмных вуліцах; падрыхтоўка святочнага стала; у доме сына; доўгачаканая сустрэча з сынам; слёзы радасці пры сустрэчы; роспач.)План 1. Пайду да сына
2. У дарозе
3. Начлег у вёсцы
4. Працяг дарогі
5. Вось і горад.
6. Пошукі на цёмных вуліцах.
7. У доме сына
8. Доўгачаканая сустрэча з сынам
9. Роспач

Да кожнага пункта плана неабходна падабраць адпаведную ілюстрацыю і абгрунтаваць свой выбар.

|  |  |
| --- | --- |
| **Ілюстрацыі** | **Што адлюстравана** |
| Ілюстрацыя 1«Пайду да сына!» | Тэкля паведамляе суседкам аб сваім рашэнні пайсці да сына. Адлюстраваны зайздросныя твары аднавяскоўцаў і ўзрушаны твар Тэклі. «На зморшчаным твары *шчаслівая* ўсмешка». |
| Ілюстрацыя 2У дарозе | Раніца. Аснежанае поле. Задуменны і шчаслівы твар старой жанчыны, якая спяшаецца да сына. «I шчасце яе расло...» |
| Ілюстрацыя 3Начлег у вёсцы | Тэкля сярод незнаёмых людзей, якія пусцілі яе пераначаваць, абагрэлі, накармілі. З гонарам расказвае пра сына. «Гэткім тонам, гэткай *шчаслівай* гутаркай...»  |
| Ілюстрацыя 4Працяг дарогі | Ранак. Белае поле. Згорбленая стомленая постаць жанчыны. «Нічога – горад блізка». |
| Ілюстрацыя 5Вось і горад | Сярод гарадскіх пабудоў старэнькая жанчына ў хустачцы. «У старых вачах *бліснуў радасны* аганёк...* + Нічога, у сына адпачну...»
 |
| Ілюстрацыя 6Пошукі на цёмных вуліцах.  | Разгубленая Тэкля звяртаецца да людзей па дапамогу, ад яе ўсе адварочваюцца, хто са смехам, хто са спачуваннем. «Гэткім чынам нехта завёў яе да гарадавога... Там яна пераначавала, *галодная* і *змёрзлая».* |
| Ілюстрацыя 7У доме сына | На парозе багатага дома. Лёкай з усмешкай пазірае на жанчыну, пачуўшы чыя яна маці. “– Пусціце ... я да сына свайго іду, да Лаўрука!” |
| Ілюстрацыя 8Сустрэча | Старая жанчына кідаецца абдымаць маладога чалавека ў чорным сурдуце. *–* Лаўручок мой! Сынок! — *як непрытомная кінулася* да яго Тэкля... – Роднен...Ён *раптам пачыраванеў, паглядзеў на слуг* ды хрыпла крыкнуў:– Чаму вы пускаеце ў пакой *розных жабрачак* *шалёных?* |
| Ілюстрацыя 9Роспач | Тэкля за варотамі дома. Шумны тратуар. Белы разгублены твар старой жанчыны, згорбленая постаць. «Яна нават не чула, як з *акалелых* пальцаў выпаў гасцінец *роднага,* доўгажаданага сына. Некалькі трохрублёвых прыліплі да макраватага тратуара». |

 **(Абмеркаванне па творы)**Бабулечка » SFW - So Fucking WhatЕсли бабушка не знает, куда и зачем идет… / Православие.Ru100-летняя бабушка заблудилась на улицах города в Тверской области - МК  Тверь Цікавае i захапляльнае ў звычайным, паўсядзённым. Проза Нищенка / PhotoXPress **ФІЗКУЛЬТХВІЛІНКА (Фізкультхвілінка для вачэй)** “Запальваем калядную зорку”Настаўнік. Як слушна адзначылі нашы выступоўцы на пачатку ўрока, падчас Каляд нават дзверы ў хаце не прынята было зачыняць і неабходна было запрашаць у хату ўсіх, хто пастукае, нават падарожных, жабракоў. Гэта час, калі неабходна прабачаць нават тых, хто вінаваты. Час, калі і самім неабходна прасіць прабачэння. Мне вельмі хочацца, каб мы адчулі на сабе моц каляднага святла, уявілі, што было на душы ў Тэклі, якія выпрабаванні ёй падрыхтаваў лёс.Зараз я запальваю калядную зорку і спадзяюся, што каляднае святло не пакіне нас абыякавымі.  Я папрашу быць уважлівымі і выконваць тыя практыкаванні, што будуць прапанаваны. Уявіце сабе, што гэта тыя выпрабаванні, якія павінна была вытрымаць Тэкля, каб сустрэцца з сынам. Давайце паспрабуем пайсці іх разам з ёй.* Уважліва паглядзіце на чырвоныя гарызантальныя лініі. Ці

паралельныя яны? Ці па роўнай дарозе і без перашкод давялося Тэклі дабірацца да сына ў горад? Давайце пройдзем гэтай жа дарогай.* Сканцэнтрыруйце свой погляд на кропкі, якія знаходзяцца на

перасячэнні ліній. Чорныя ці белыя кропкі вы бачыце? Давайце прыгледзімся і падумаем, чаго ў Тэкліным жыцці было больш: белага ці чорнага?* Засяродзьце ўвагу на чорнай кропцы. Праз некаторы час павінна

знікнуць шэрая аўра. Сапраўды, калі ў нашых сэрцах гарыць і не тухне Каляднае святло, то ўсё шэрае мінае, рассейваецца. Ці адышла шэрань з сэрца Тэклі?* Засяродзьце сваю ўвагу на чатырох кропках у цэнтры фігуры, не

адводзьце, калі ласка, свой погляд. Палічыце да 15, падыміце вочы і паглядзіце на столь. Якую фігуру вы там убачылі? (Ісуса Хрыста). Не здарма нават у Божай запаведзі гаворыцца, што мы павінны шанаваць бацьку і маці сваю. Пра гэта трэба цвёрда памятаць заўсёды.**VІІ. Тлумачэнне новай тэмы**1. **Аналіз верша**

Лёсу Тэклі і сапраўды не пазайздросціш. Старая жанчына мела толькі адну надзею і тая аказалася нязбытная. Каб яшчэ больш ярка ўявіць вобраз Тэклі я прапаную вашай увазе верш, напісаны настаўніцай нашай школы, да дадзенага апавядання. Праслухаўшы яго паспрабуем сказаць, якія пытанні ўздымаюцца ў ім, хто іх задае? З якімі сітуацыямі ў апавяданні мы можам іх суаднесці? Што мы можам дадаць для раскрыцця вобразу маці? *(Пытанні запісаны на слайдзе)**Настаўнік чытае верш, пасля ідзе яго абмеркаванне.*  Тэкля Святлана АлешчыкБяжыць матуля снежнаю дарогай,І мы, чытаючы, спяшаемся за ёй.Так верыць хочацца, што знойдзеЯна сына, але дарога робіцца цяжкой.І ногі млеюць, і так хочуць адпачынку, А сэрца матчына імкнецца удалячынь:– Ну, дзе ж ты, родны? Дзе ты, сынку?Дзе горад той? Надзея, не пакінь!І зноў іскрыцца ў вачах агеньчык -І горад блізка: шум ужо чуваць!Ну, вось дабралася нарэшце,Але як сына ў гэтым тлуме адшукаць?Пыталася ў людзей, ды ўсё дарэмна:Прыйшлося ва ўчастку начаваць.– Нічога, адагрэюся ў сына, Ён рады будзе! – Шчасця не стрымаць...І вось парог, а на парозе – лёкай,Не хоча ён старую прапускаць.– Я маці, я іду да сына, на свята,Не магу ўжо больш чакаць...Вось выйшаў ён, прыгожы, статны,Убачыў – і ажно пачырванеў:– Нашто пускаеце жабрачак?Ідзі, старая, я не ведаю цябе...Стаіць каля варот на шумным тратуарыМатуля, бедная, разгублена глядзіць...Яна ішла да сына на Каляды...А як цяпер з разбітым сэрцам жыць?! ***2) Адгадванне апорнага слова сінквейна**** Звярніце ўвагу на сінквейны і падумайце, з якімі героямі твора,

асацыіруюцца дадзеныя характарыстыкі? * Як вы думаеце, якое слова ў гэтых сінквейнах будзе першым? (Лаўрук,

Тэкля).Лаўрук Тэклямалады, фанабэрысты старая, працавітаяжыве, не клапоціцца, адракаецца марыць клапоціцца, імкнеццацураецца сваёй роднай маці жыццё яе было нялёгкім адрачэнец ахвяраПадбярыце з прапанаваных для даведак слоў тыя, што падыходзяць да вобразаў кожнага з герояў.(адрачэнец, патрыёт, ахвяра, маўчуння, палахлівец, вораг, пераможца, лёкай)***3) Лексічная работа над словамі сінквейна**** Давайце паспрабуем растлумачыць лексічнае значэнне слоў

“адрачэнец” і “ахвяра”.*(Адрачэнец – той, хто адмовіўся, пазбавіўся чаго-небудзь ці* *каго-небудзь.**Ахвяра – чалавек, які пацярпеў або загінуў ад нападу каго-небудзь, у* *выніку стыхійнага бедства, няшчаснага выпадку, ваенных або злачынных дзеянняў, які падвергся насіллю з боку каго-небудзь.)*Ці можаце вы параўнаць сябе і сваю маці з героямі твора? Ці ёсць хоць адна з рыс характару ў Вас? Ці можаце Вы стаць такімі, як Лаўрук? Ад чаго гэта залежыць? А Ваша маці можа апынуцца ў сітуацыі, якая адбылася з Тэкляй у творы?*(Дзеці разважаюць)** Чаму ж Лаўрук – адрачэнец, а Тэкля – ахвяра?

*(Усё залежыць ад выхавання)** А хто выхоўвае? *(У першую чаргу – сям’я, акрамя таго яшчэ і дзіцячы*

*садок, школа, акаляючае асяроддзе).* *Настаўнік.* Лаўрук адмовіўся ад свае маці, не прызнаў яе і нават не аказаў неабходную дапамогу ў цяжкую хвіліну. Перадаўшы праз лёкая некалькі трохрублёвак, толькі яшчэ больш абразіў і зняважыў яе. Тэкля пацярпела ад сына ў выніку яго злачынных адносін да ўласнай маці. Хто ў гэтым вінаваты? *(Разважанні вучняў)***VIІІ. РАБОТА НАД ВОБРАЗАМ МАЦІ*****1). Размежаваць прапанаваныя словы і абгрунтаваць свій выбар***Мы з вамі ўсе добра разумеем, якія адносіны павінны быць да маці. Аднак варта не проста разумець, але і штодзённа пра гэта памятаць, пацвярджаць сваімі ўчынкамі, каб пасля не апынуцца ў такой жудаснай сітуацыі, што апісана ў апавяданні Змітрака Бядулі “На Каляды к сыну”.* Ці можа маці ўздзейнічаць на лёс свайго дзіцяці?
* Давайце паспрабуем з прапаваных слоў (словы загаддзя запісаны на

лістах) выбраць тыя, што асацыіруюцца з маці ўвогуле і з маці паводле апавядання Змітрака Бядулі “На Каляды к сыну”. *(Вучні размяжоўваюць прапанаваныя словы паміж вобразамі маці,* *выбіраючы неабходныя асацыяцыі.)*    МАЦІ (сонейка, вясёлка) МАЦІ (чорная хмара, маланка)  (увогуле) (паводле твора)(Боль, слёзы, радасць, холад, жыццё, голад, ахвяра, надзейнасць, любоў, смерць, супакой, хворая, шчасце, смех, асірацелая, пяшчота, знямог-лая, запалоханая, вяселле, бяздомная, свята.)

|  |  |
| --- | --- |
| Маці (увогуле) | Маці (паводле твора, Тэкля) |
| Радасць, вяселле, шчасце, смех, жыццё, супакой, надзейнасць, любоў, пяшчота, свята. | Боль, слёзы, холад, голад, ахвяра, смерць, хворая, асірацелая, знямог-лая, запалоханая, бяздомная. |

* Давайце ўважліва паглядзім на тое, што ў нас атрымалася. У чым

розніца паміж імі?  *Характарыстыкі атрымаліся абсалютна супрацьлеглыя.* ***2). Слова настаўніка.***Так, я з Вамі цалкам згодна. Калі чуеш слова “маці”, то ўяўляеш пяшчоту, цеплыню, адчуваеш асалоду. А калі думаеш пра Тэклю, маці Лаўрука, то агортвае спачуванне, шкадаванне, суперажыванне і неразуменне, нават злосць, на яе сына, што падчас Каляд ён выгнаў з хаты сваю родную маці…Янка Брыль вельмі слушна сцвярджаў: “Вышэй за ўсё і перш за ўсё – чалавечнасць”. На жаль, Лаурэнцій Кіпрыянавіч пра гэта забыў. Я вельмі хачу, каб усе мы добра ўсведамлялі, што ў жыцці ёсць найважнейшыя рэчы: сям'я, здароўе, сябры, свае дзеці – усё тое, што неабходна, каб наша жыццё ўсё ж заставалася поўным.**ІX. Замацаванне** ***1). Самастойная праца па радах***(Вучні працуюць па радах. Адбываецца самастойная праца ў парах над пытаннямі, якія на лістах знаходзяцца на кожнай парце.)У выніку працы павінна атрымацца табліца “Характарыстыка Лаўручка”***1 рад – Учынкі героя.****Пытанні:* 1). Назавіце імя галоўнага героя, яго прыкладны ўзрост. Звярніце ўвагу, як яго называла маці ў дзяцінстве, затым – пан і пасля, як яго звалі, калі сам стаў панам і працаваў адвакатам. *(Лаўручок – Лаўрук – Лаўрэнцій Кіпрыянавіч;* *маленькі дзесяцігадовы хлопчык – дарослы, сталы мужчына)* 2). Да каго прыехаў Лаўрук на канікулы з вучобы ў горадзе? Раскажыце, як Лаўрук сустрэўся з маці і бацькам, як паводзіў сябе пры сустрэчы? Чаму? (Стар. 81). (Зачытайце) *(Лаўрук прыехаў не ў родную, бацькоўскую хату, а да пана. Даведаўшыся пра прыезд Лаўрука, яго бацькі кінуліся у двор да пана Шчубальскага. Доўгі час стаялі Цыпрук і Тэкля, пакуль да іх выйшаў Лаўрук. Яны не маглі наглядзецца сынам. Тэкля адразу ж кінулася абдымаць сына, але той чагосьці засаромеўся яе і адышоў убок.*  3). Кім працуе Лаўрэнцій Кіпрыянавіч, што падразумявае яго пасада, ці можа такі чалавек як Лаўрук, займаць гэту пасаду? *(Адвакат. Лаўрэнцій Кіпрыянавіч не павінен займаць такую пасаду. Ён не можа ім быць, бо адвакат – гэта той, хто абараняе людзей на судзе.)* 4) Як Вы ацэньваеце ўчынак Лаўрука? Што б зрабілі вы на яго месцы? ***2 рад – Пачуцці і перажыванні.****Пытанні:* 1). Як аўтар перадае псіхалагічны настрой бацькоў? (Стар.81) 2). Зачытайце, як бацька адчуваў сябе пасля сустрэчы з сынам? Што яго не задаволіла? (Стар.81) *(Бaцькa Лаўрука, палясоўшчык Цыпpyк, адразу зpaзyмeў, штo пaнcкae выxaвaннe нaзaўжды aдaбpaлa ў ix cынa, якi iмкнyўcя зaбыць пpa cвaё пaxoджaннe. Іх Лаўрук ужо стаў цурацца сваіх родных бацькоў. І Цыпрук, заўважыўшы гэта, казаў сваёй жонцы, што іх сын смяецца з іх, змяніў свае адносіны да іх, як толькі аказаўся пад панскай уладай.)* 3). Якія пачуцці ахапілі маці? Чаму? 4). Параўнайце рэакцыю і адносіны бацькі і маці да першай сустрэчы з сынам.***3 рад – На Калядах у сына.****Пытанні:* 1). У які час маці выбралася праведаць сына, чаму? (Стар. 82) *(На Каляды.Тэкля жывe ў бeднacцi. Гaлoўнae, штo пaдштypxнyлa cтapyю жaнчынy пaйcцi дa cынa, былo aдчyвaннe блiзкaй cмepцi. На Каляды запрашалі ў хату ўсіх, нават жабракоў.)* 2). Як аўтар апісвае дарогу да сына? (Стар. 83, 84). 3). Ці адразу трапіла маці да сына, чаму? Як сустрэў яе горад? *(Не, маці не адразу трапіла да сына, бо нават не ведала яго адраса.* *Гopaд cycтpэў Тэклю шyмaм, мiтycлiвacцю, "шaлёнacцю", cтapoй cтaлa cтpaшнa. Уce былi aбыякaвыя дa яe, нe xaцeлi дaпaмaгчы знaйcцi cынa, прымалі за жaбpaчку aбo вap’ятку.)* 4). Звярніце ўвагу на апісанне сустрэчы з сынам, ці пазнаў ён маці, да каго звярнуўся і якія словы сказаў Лаўрэнцій Кіпрыянавіч? Зачытайце. (Стар.85) *(Пазнаў, але зрабіў выгляд, што не ведае, бо яму было сорамна перад слугамі прызнацца, што яго маці – звычайная сялянка ў абарваным адзенні і* *аднёсся да яе зусім не душэўна, нават абазваў “шалёнай жабрачкай”, а ўдадатак выгнаў яе за дзверы, перадаўшы праз лёкая некалькі трохрублёвак.* *(Адказы вучняў. Падчас выступлення кожнага рада вучні запаўняюць табліцу, якая ляжыць у іх на парце і пераносяць яе ў сшытак)**Настаўнік: Яшчэ раз нагадаю, што мы павінны памятаць пра табліцы і, не забываць запісваць у іх дадзеныя, якія атрымаем падчас выступлення кожнага рада.****2). Агучванне запісаў у табліцы***

|  |  |
| --- | --- |
| Імя  | Лаўручок – Лаўрук – Лаўрэнцій Кіпрыянавіч(Прозвішча і імя па бацьку засталося Кіпрыян (Купыян, Цыпрыян – Цыпрук) (па-беларуску, па-вясковаму) |
| Узрост | Маленькі дзесяцігадовы хлопчык – дарослы, сталы мужчына |
| Паходжанне | Са звычайнай сялянскай сям’і |
| Бацькі  | Простыя людзі: бацька – палясоўшчык, маці - падзёншчыца  |
| Сацыяльнае становішча | Сялянскі сын – прыёмны сын пана – пан  |
| Выхаванне | Ва ўласнай сям’і з роднымі бацькамі, у прыёмнай сям’і пана |
| Адукацыя | Вучыўся ў горадзе на адваката |
| Прафесійная дзейнасць, пасада | Адвакат  |
| Матэрыяльны дабрабыт | Высокі, жыў забяспечана  |
| Рысы характару | Фaнaбэpыcты, чэpcтвы, пaзбaўлeны cyмлeння, вepнacцi, yдзячнacцi, a caмae гaлoўнae – чaлaвeчнacцi.  |
| Каляднае святло | Адсутнічае  |

**XІ. Вывад.***Адказ на пытанні:** Якую ролю ў лёсе героя адыграў маральны выбар маці?
* Ці можам мы лічыць яе вінаватай у здарэнні?
* Тэкля ўвесь час на пытанне жанчын-суседак, чаму яна не едзе

да сына ў горад, хіба баіцца, што ён яе не прыме, увесь час паўтарала: ”Абы толькі захацела! Як гэта ён мяне не прымець, я ж яго маці”. Як вы разумееце гэтыя словы? *(Разважанні вучняў)***XІІ. Рэфлексія.***Адказ на пытанні:** Чаму творы пра ўзаемаадносіны бацькоў і дзяцей, адносіны да

бацькоў неабходна вывучаць і сёння, ці можа гэта тэма стаць неактуальнай?* Разважанні над тэмай урока.
* Як мы павінны паводзіць сябе, калі нашым бацькам патрэбна

дапамога і падтрымка? (Разважанні вуняў). * Ці дасягнулі мы сёння пастаўленых мэтаў урока?

*Настаўнік:* Кожны чалавек павінен паважаць і шанаваць сваіх бацькоў. Нездарма з дзесяці законаў вечнасці, з запаветаў Боскіх толькі адзін запавет мае абяцанне. За выкананне яго абяцаецца ўзнагарода: шануй бацькоў сваіх – і тады дзеці твае будуць шанаваць цябе. **XІІІ. Дамашняя работа.*** Падрыхтаваць разгорнуты адказ на пытанне: “Чаму самыя блізкія

людзі сталі чужымі?”**ХІV. Адзнакі**Выстаўленне адзнак і іх каментар.**ХV.Калядная зорка** Паколькі Калядная зорка – гэта сімвал ісціны, духу і надзеі, а таксама вялікай любові да бліжняга, яна ўвасабляе святло, якое вядзе ў цемры і накіроўвае да таямніцы і невядомасці.Я спадзяюся, што ўсе мы будзем памятаць пра Каляднае святло і рабіць усё магчымае, каб яно заўжды гарэла ў нашых сэрцах і ніколі не тухла. У кожнага з вас на парце ляжаць папяровыя зоркі. Выкажыце, калі ласка, на іх свае пажаданні аднакласнікам і ўсім прысутным, напішыце, што мы павінны рабіць, каб Калядная зорка не патухла, а затым прымацуйце іх да дошкі.*(Вучні бяруць зоркі, запісваюць пажаданні і прымацоўваюць да дошкі.)***ХVІ. Дзякуй за ўвагу!** |

Слоўнікавая работа: дэградацыя – гэта паступовая страта маральных якасцей.

**Лесвіца маральнай дэградацыі Лаўручка**

Дзесяцігадовага Лаўручка пан забірае на выхаванне

 Лаўручок засаромеўся і адсунуўся ад абдымкаў маці

 Бацькам сваім ён ніколі нічога не пісаў

 Дарослы Лаўрук прагнаў родную маці, як “шалёную жабрачку”

 Адкупіўся ад яе трохрублёўкамі